**Objavljen Natječaj za upis učenika u III. razred Policijske škole „Josip Jović“ za zanimanje policajac/policajka u školskoj godini 2021./2022.**

Vrata Policijske škole „Josip Jović“ otvaraju se za 50 učenika i učenica za upis u III. razred srednjoškolskog obrazovanja za stjecanje strukovne kvalifikacije policajac/policajka u školskoj godini 2021./2022. Nastava započinje 06. rujna 2021. godine.

Kandidati/kandidatkinje koji se prijavljuju za upis u III. razred Policijske škole moraju ispunjavati slijedeće uvjete:

* imati završen drugi razred srednjoškolskog obrazovanja razine kvalifikacije 4.2 za školu u četverogodišnjem trajanju (gimnazijski programi, strukovni obrazovni programi na razini 4.2),
* završen 1. i 2. razred s općim uspjehom najmanje dobar,
* imati ocjenu iz vladanja uzoran,
* ne biti stariji od 19 godina s danom početka nastave,
* imati posebnu psihičku i tjelesnu zdravstvenu sposobnost,
* imati propisanu razinu tjelesne motoričke sposobnosti,
* biti osobno dostojni za obavljanje policijske službe,
* ne biti član/članica političke stranke.

Ovaj model srednjoškolskog obrazovanja polaznicima nudi:

* osiguranu opremu (školski pribor, udžbenici, odora, sportska oprema);
* stipendiju;
* osiguran smještaj i prehranu;
* mogućnost polaganja vozačkog ispita;
* ambulantu opće medicine i stomatologa;
* siguran posao nakon završenog školovanja;
* mogućnost napredovanja i nastavka školovanja.

Rok za podnošenje prijava je od **03. kolovoza** do **20. kolovoza 2021.** godine.

Za više informacija posjetite mup.gov.hr ili policijska-akademija.gov.hr i potražite „Natječaj za upis učenika u III. razred Policijske škole „Josip Jović“ za stjecanje strukovne kvalifikacije za zanimanje POLICAJAC/POLICAJKA u školskoj godini 2021/2022“.

<https://policijska-akademija.gov.hr/UserDocsImages/03_policijska_skola/Natje%C4%8Daj%20za%20upis%20u%203.%20razred%20Policijske%20%C5%A1kole.pdf>

U sklopu kampanje „Postani policajac“ pogledajte videospotove na Youtube kanalu Ministarstva unutarnjih poslova